वकील की दलीलों पर हाई कोर्ट ने कहा कि तो क्या इसलिए धरना कर रहे हैं? इस प्रकार के धरने की इजाजत किसने दी। वकील ने जबाव दिया कि ये व्यक्तिगत फैसला था, कोर्ट ने फिर पूछा कि क्या इसका अधिकार है। कोर्ट ने सख्त टिप्पणी करते हुए कहा कि किसी के घर पर जाकर आप धरना नहीं कर सकते हैं, इसकी अनुमति किसने दी। बता दें कि पिछले सात दिनों से आईएएस अफसरों की हड़ताल खत्म कराने की मांग को लेकर दिल्ली के मुख्यमंत्री अरविंद केजरीवाल, डिप्टी सीएम मनीष सिसोदिया अपने मंत्रिमंडल सहयोगी सत्येंद्र जैन और गोपाल राय के साथ धरना दे रहे हैं। इसको लेकर दिल्ली का सियासी पारा भी काफी चढ़ा हुआ है।